A BIZOTTSÁG KÖZLEMÉNYE A TANÁCSNAK

az Európai Fejlesztési Alapokkal kapcsolatos pénzügyi információkról

Előszó

A belső megállapodás[1] 7. cikkének (3) bekezdése, valamint a 10. Európai Fejlesztési Alapra (a továbbiakban: EFA) alkalmazandó pénzügyi szabályzat[2] 57. cikkének (3) és (4) bekezdése értelmében a Bizottság – figyelembe véve az Európai Beruházási Bank (a továbbiakban: EBB) előrejelzését a beruházási keret vonatkozásában – e dokumentumban bemutatja a 2011. és a 2012. pénzügyi évre vonatkozó kötelezettségvállalások, kifizetések és fizetendő hozzájárulások előrejelzését.

E dokumentum a 8., 9. és 10. EFA 2010. évi pénzügyi felhasználását és a 2011–2013 közötti időszakban történő végrehajtás előrejelzéseit ismerteti.

Ami az EFA finanszírozását illeti, a hozzájárulásokat közvetlenül a tagállamok folyósítják az Európai Beruházási Banknak a 9. és a 10. EFA eszközei számára, amelyek kezelését az EBB biztosítja (beruházási keret és kamattámogatások). Minden egyéb eszköz vonatkozásában, beleértve az EBB által kezelt korábbi eszközöket is (kockázati tőke és kamattámogatások), a hozzájárulásokat a Bizottságnak folyósítják.

BEVEZETÉS

A Bizottság és az EBB minden egyes AKCS-országra[3] és TOT-ra[4] nézve aktualizálta a 2011. és a 2012. pénzügyi évre előirányzott kötelezettségvállalásokat és kifizetéseket. A kifizetések becslésére különös figyelmet fordítottak: egyfelől azért, hogy így a tagállamok is a lehető legpontosabban becsülhessék meg a nemzeti költségvetésükből elkülönítendő összegek nagyságát; másfelől azért, hogy biztosítsák, hogy az EFA elegendő pénzügyi forrással rendelkezzék, és így elkerülhetők legyenek a likviditási problémák.

A 10. EFA-ra vonatkozó belső megállapodás[5] 7. cikke, valamint a pénzügyi szabályzat[6] 57. cikkének (5) bekezdése alapján a becsléseket a 2011. októberi közlemény vizsgálja majd felül.

Az alábbi grafikon a már teljesített, illetve a 2011–2013 közötti időszakban esedékes kötelezettségvállalások és kifizetések alakulását tekinti át (Bizottság + EBB). Világosan kitűnik belőle, hogy a támogatások végrehajtásának felgyorsításával a kötelezettségvállalások és a kifizetések 1997 óta folyamatosan növekednek. A 2008 óta előre jelzetteknek megfelelően 2009-ben és 2010-ben csökkent a kötelezettségvállalások és kifizetések közötti eltérés, alátámasztva ezzel azon tendenciát, hogy a kifizetések szintje egyre közelebb kerül a kötelezettségvállalások szintjéhez.

Európai Bizottság + EBB: bruttó kötelezettségvállalások és kifizetések – az 1997–2013 közötti időszakra vonatkozó tendencia[7]

[pic]

1. AZ EURÓPAI FEJLESZTÉSI ALAPOK FELHASZNÁLÁSÁNAK ÁLLAPOTA 2010. DECEMBER 31-ÉN (KÖTELEZETTSÉGVÁLLALÁSOK, KIFIZETÉSEK ÉS PÉNZÜGYI HELYZET)

Az 1., 2. és 3. melléklet bemutatja, hogy a 2010. októberi előrejelzésekhez[8] képest hogyan alakultak ténylegesen a 2010. évi kötelezettségvállalások, kifizetések és a pénzügyi helyzet, valamint ismerteti a 2011-re és 2012-re vonatkozó előrejelzéseket.

2010 végéig a 10. EFA 50%-ára vállaltak kötelezettséget, ami alapján jó úton haladunk azon célkitűzés felé, hogy 2013 végére teljes egészében lekössük a 10. EFA valamennyi forrását.

Ez idáig 2010-ben voltak a legmagasabbak az EFA keretében végrehajtott kifizetések, ami megerősíti a kifizetések pozitív alakulását.

2. A 2011–2013 KÖZÖTTI IDőSZAKRA BECSÜLT PÉNZÜGYI HELYZET[9]

AZ ALÁBBI TÁBLÁZAT A LEGUTÓBBI BECSLÉSEINKEN ALAPULÓ AKTUALIZÁLT ÖSSZEGEKET ISMERTETI.

[pic]

3. A 2011. ÉS 2012. ÉV PÉNZÜGYI MűVELETEINEK VÉGREHAJTÁSÁRA VONATKOZÓ ELőREJELZÉSEK

Az új becslések eredményeit az 1–3. melléklet mutatja be.

A tagállamok 2011 . évi EFA-hozzájárulásairól a Tanács 2010 októberében határozott[10]. A határozat értelmében a Bizottság része 3 690 millió EUR, az EBB része pedig 210 millió EUR. A 2011. évre vonatkozó legutóbbi előrejelzés megerősíti az EBB 210 millió eurós pénztári igényét, ugyanakkor rámutat a Bizottság – 2010. októberi becsléseknél alacsonyabb – 3 100 millió eurós készpénzigényére is.

A tagállamok 2012 . évi hozzájárulásainak felső határát a Bizottság vonatkozásában 3 800 millió EUR-ban, az EBB vonatkozásában pedig 280 millió EUR-ban állapították meg[11].

Hangsúlyozni kell, hogy ezek az összegek elsődleges becslések, és óvatosan kell kezelni őket. A Bizottság és az EBB a nyarat követően megbízhatóbb becsléseket készít. Ezeket az októberi közlemény mutatja majd be.

[pic]

[pic]

[pic]

4. Melléklet: A tagállamok 2011. évi EFA-hozzájárulásai (EUR-ban)

[pic]

[1] Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról, HL L 247., 2006.9.9., 32. o.

[2] A Tanács 215/2008/EK rendelete (2008. február 18.) a 10. Európai Fejlesztési Alapra alkalmazandó pénzügyi szabályzatról.

[3] Az afrikai, karibi és csendes-óceáni államok.

[4] A tengerentúli országok és területek.

[5] HL L 247., 2006.9.9., 32. o.

[6] A Tanács 215/2008/EK rendelete (2008. február 18.) a 10. Európai Fejlesztési Alapra alkalmazandó pénzügyi szabályzatról

[7] A 2011–2013 közötti időszak vonatkozásában előre jelzett összegek.

[8] COM(2010) 512 végleges, 2010.10.11.

[9] Mivel a 2013 utáni időszak pénzügyi keretét illetően még nem született megállapodás, és úgy tűnik, hogy e pénzügyi keret jelentős hatással lesz majd a végrehajtási adatokra, a 2014. és 2015. évi kötelezettségvállalások, kifizetések és fizetendő hozzájárulások kapcsán sem a Bizottság, sem pedig az EBB nem bocsátkozik előrejelzésekbe.

[10] A Tanács 2010. november 5-i határozata, 15831/10. sz. dokumentum.

[11] A Tanács határozata (2010. november 29.) a tagállamok által az Európai Fejlesztési Alapba 2011-ben fizetendő pénzügyi hozzájárulásról. 16971/10. sz. dokumentum.